ปกติทานยาคุมมาได้ปีกว่า และได้หยุดยา1เดือน มีมูกสีใสปกน้ำตาล หลังจากนั้นได้มีเพศสัมพันธ์วันที่18 และได้ทานยาคุมฉุกเฉิน ซึ่งปกติประจำเดือนมาวันที่20ต้นๆ(อยู่ในหน้า7หลัง7) แต่ประจำเดือนขาดไปประมาณ1อาทิตย์กว่า แต่มนตอนนี้ประจำเดือนมาแต่มีสีน้ำตาลคล้ายชอคโกแลต วันแรกมาปกนิ แต่ในวันที่2 3มาน้อย อยากทราบว่าจะท้องมั้ยคะ หรือเป็นผลจากการทานยาคุมฉุกเฉิน
สวัสดีค่ะ เมื่อหยุดทานยาคุมกำเนิด ประสิทธิภาพในการป้องกันการตั้งครรภ์ก็จะหมดลงในทันที หากมีเพศสัมพันธ์ ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับการทำงานของรังไข่และการตกไข่นั้น จะเกิดขึ้นหลังจากหยุดทานยาคุมไปประมาณ 2 สัปดาห์ และประจำเดือนจะมาภายใน 4-5 สัปดาห์ ซึ่งมักจะช้ากว่ากำหนดที่ควรมา ดังนั้น การที่ประจำเดือนไม่ได้มาในวันที่ 20 ธ.ค.ตามที่คาดการณ์ จึงไม่ได้ผิดปกติอะไรสำหรับในตอนนี้ หากได้มีเลือดออกมาแล้ว โดยออกมา 2-3 วัน ก็น่าจะเป็นประจำเดือนได้ ซึ่งการที่เลือดมีสีน้ำตาล แสดงว่าเลือดมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลได้ ส่วนการที่มีเลือดประจำเดือนน้อยได้ อาจเกิดจากหลายสาเหตุ เช่น ผลของยาคุมกำเนิดที่ยังคงอยู่ ซึ่งทำให้เยื่อบุโพรงมดลูกบางลง การมีความเครียด ออกกำลังกายมากไป มีน้ำหนักลด มีภาวะโลหิตจาง เป็นต้นหากกังวลว่าจะตั้งครรภ์หรือไม่ อาจลองตรวจหาการตั้งครรภ์ดู หากตรวจไม่พบ ก็ให้รอดูประจำเดือนในรอบต่อๆ ไปก่อนว่า จะมามีปริมาณเป็นปกติหรือไม่ค่ะ